Bahasa Bishnupur Manipur

Bahasa Bishnupriya Manipur (ইমার ঠার/বিষ্ণুপ্রিয়া মণিপুরী) merupakan satu Bahasa Indo-Aryan yang dituturkan di bahagian-bahagian Assam, Tripura, dan Manipur di India, dan juga Bangladesh, Myanmar, serta beberapa buah negara yang lain. Bahasa ini berbeza daripada bahasa-bahasa Indo-Aryan yang lain seperti Bahasa Bengal, Bahasa Assam, dan Bahasa Oriya. Bahasa ini berasal dan berkembang di Manipur dan pada asalnya terbatas di sekitar Tasik Loktak. Rujukan kepada Bahasa Bishnupriya Manipuri yang terawal terdapat dalam sebuah rekod sejarah pada abad ke-18 yang bernama Khumal Purana ditulis oleh Pandit Navakhendra Sharma. Autoriti-autoriti yang lain seperti An account of the valley of Manipore oleh Col. McCullock, Descriptive Ethnology of Bengal oleh E.T. Dalton, dan Linguistic Survey of India oleh Dr. G.A. Grierson menyatakan bahawa bahasa ini telah wujud di Manipur sebelum abad ke-19. Dr. Grierson menggelari bahasa ini sebagai "Bahasa Bishnupuriya Manipuri", manakala penulis-penulis yang lain hanya memanggilnya "Bishnupriya" atau "Bahasa Bishnupriya". Tempat-tempat utama penuturan bahasa ini ketika itu kini dikenali sebagai Khangabok, Heirok, Mayang Yamphal, Bishnupur, Khunan, Ningthankhong, Ngaikhong, Thamnapoxpi, dan sebagainya.

Kebanyakan penutur bahasa ini berlari dari Manipur ke Assam, Tripura, Sylhet, dan Cachar semasa abad ke-18 dan abad ke-19 disebabkan oleh konflik dalaman antara putera-putera Manipur dan penyerangan Burma. Akhirnya, adalah sukar untuk bilangan kecil Bishnupriya yang masih tinggal di Manipur untuk mengekalkan bahasa mereka , walaupun pada tahun 1891 Dr. G.A. Grierson mendapati kewujudan penutur di dua atau tiga buah kampung dekat Bishnupur, dikenali sebagai Lamangdong di sana (LSI, Vol-V, muka surat 419). Secara perlahan bahasa ini mulai kehilangan kekukuhannya di Manipur disebabkan oleh kemajoritian Orang Meitei dan menghadapi kereputannya secara perlahan di Cachar dan Bangladesh disebabkan oleh kemajoritian penutur Bahasa Bengal.  masih dituturi di Jiribam (sebuah subdivisi Manipur), Cachar (satu daerah di Assam), dan beberapa penuturnya di Bangladesh dan Tripura.

Punca dan asal usul 
Bahasa ini dikenali oleh penuturnya sebagai Imar Thar (ইমার ঠার ), bermaksud "Bahasa ibu saya". Mereka menggelari sendiri dan bahasa sendiri sebagai "manipuri", dan menggunakan istilah "Bishnupriya" untuk membezakan sendiri daripada suku kaum yang lain di Manipur.

Tulisan 
Bishnupriya ortodoks mendakwa bahawa mereka mempunyai tulisan mereka sendiri, iaitu tulisan Devanagari, yang digunakan untuk menulis Bahasa Bishnupriya pada zaman awal. Namun pengenalan pendidikan moden semasa zaman penjajahan British melalui Bahasa Bengal, penulis Bahasa Bishnupriya Manipuri mulai menggunakan tulisan Nagari Timur.

Bahasa ini ditulis dari kiri ke kanan.

Vokal: অ আ ই ঈ উ ঊ এ ঐ ও ঔ

Tanda vokal: 

Konsonan: ক খ গ ঘ ঙ ছ জ ঝ ঞ ট ঠ ড ঢ ণ ত থ দ ধ ন প ফ ব ম য র ল শ ষ স হ ড় ঢ় য় ৱ  ং ঃ ঁ

Nombor: ০ ১ ২ ৩ ৪ ৫ ৬ ৭ ৮ ৯

Bilangan pengguna 
 3,00,000 di Assam
 60,000 di Tripura
 60,000 di Bangladesh
 5,000 di Jiribam (Manipur)
 2,000 di Meghalaya
 1,000 di Arunachal Pradesh
 1,000 di Myanmar
 150 di Nagaland
 100 di Mizoram
 1,000 di New Delhi
 20,000 di Amerika Syarikat, UK, Kanada, Timur Tengah, dan negara-negara lain.

Lihat juga 

 Masyarakat Bisnupriya Manipuri

Pautan luar 
 
 Bishnupriya Manipuri: A brief introduction
 Details on Bishnupriya Manipuri Language
 On the term Bishnupriya Manipuri
 Archive of Bishnupriya Manipuri Literature
 Bishnupriya Manipuri forum 
 Bishnupriya Manipuri Songs 
 Bishnupriya Manipuri society 
 A weblog on Bishnupriya Manipuri people and culture
 Bishnupriya Manipuri Blog

Rujukan 
 Vasatatvar Ruprekha/ Dr. K.P. Sinha, Silchar, 1977
 Manipuri jaatisotta bitorko: ekti niropekkho paath /Ashim Kumar Singha, Sylhet,2001
 G.K. Ghose / Tribals and Their Culture in Manipur and Nagaland, 1982
 Raj Mohan Nath / The Background of Assamese Culture, 2nd edn, 1978
 Sir G. A. Grierson / Linguistic Survey of India, Vol-5,1903
 Dr. K.P. Sinha / An Etymological Dictionary of Bishnupriya Manipuri, 1982
 Dr. M. Kirti Singh / Religious developments in Manipur in the 18th and 19th centuuy, Imphal, 1980
 Singha, Jagat Mohan & Singha, Birendra / The Bishnupriya Manipuris & Their Language, silchar, 1976

Bahasa Indo-Aryan